आज इंडिया मोबाइल कांग्रेस, 2020 का समापन हुआजिसने अपने सम्मेलनों,पूर्ण सत्रों,प्रदर्शनियों और लाइव प्रदर्शनों के माध्यम से डिजिटल संचार के भविष्य की एक झलक दिखाई। एक व्यापक विषय ‘समावेशी नवोन्मेष: स्मार्ट,सुरक्षित,सतत’के साथ इंडिया मोबाइल कांग्रेस के तीसरे दिन'एंटरप्राइजेज कनेक्ट - स्मार्ट, सुरक्षित, स्थायी';‘5 जी नीतियां और स्पेक्ट्रम – भारत में मोबाइल क्रांति को प्रभावित करने वाली स्पेक्ट्रम और नियामक नीतियां'; ‘ओपन आरएएन – खरीद से प्रदर्शन तक ओपन एक्सेस नेटवर्क में क्रांतिकारी बदलाव’;‘मेक इन इंडिया, मेक फॉर वर्ल्ड’; ‘दूरसंचार और प्रौद्योगिकी के माध्यम से सतत डिजिटल भविष्य को आकार देना'; ‘एसडीएन + एनएफवी –लचीलापन एवं निपुणता के लिए स्मार्टर नेटवर्क का निर्माण’; और ‘ओटीटी एवं कंटेंट प्ले – भारत के लिए फ्यूचरप्रूफिंग ओटीटी’ जैसे विचारोत्तेजक विषयों पर प्रमुख भाषण हुए और पैनल में गंभीर चर्चा भी हुई।
बड़े पैमाने पर क्लाउड सेवाओं का समर्थन करने और विकसित देशों में लागू किए गए मॉडलों से संकेत प्राप्त करने के महत्व पर चर्चा करते हुएपहला सत्र 'एंटरप्राइज कनेक्ट - स्मार्ट, सुरक्षित, स्थायी' विषय पर आधारित था। इस सत्र में एसटीएल, इंटेल कॉर्पोरेशन, सिएना कॉर्पोरेशन, केपीएमजी इंडिया, फोर्टीनेट, टेक महिंद्रा, रिबन कनॉम्यूनिकेशंस, भारती एयरटेल कम्युनिकेशन और वीआई जैस उद्योग की बड़ी कंपनियों ने भाग लिया।
इसी तरह,दूसरे सत्र में इस बात पर चर्चा की गई कि कैसे नीतियों को विकसित करने की आवश्यकता है और इसका टेल्को के विकास पर भविष्य में क्या प्रभाव पड़ेगा। पहले सत्र ‘एंटरप्राइज कनेक्ट - स्मार्ट, सुरक्षित, स्थायी’ विषय पर आधारित था जिसमें दूरसंचार विभाग, ट्राई, फेसबुक, भारती एयरटेल लिमिटेड, एसटीएल, रिलायंस, जिओऔर एरिक्सन की भागीदारी देखी गई। सत्र का संचालन केपीएमजी के शोभित अग्रवाल ने किया।
इसके बाद के सम्मेलन में कुछ बहुत ही तकनीकी पहलुओं के बारे में संवाद और चर्चाएं हुईं,जो ओपन आरएन – खरीद से प्रदर्शन तक ओपन एक्सेस नेटवर्क में क्रांतिकारी बदलाव’पर आधारित थे। इस सम्मेलन का संचालन पुरुषोत्तम केजी,हेड टेलीकम्यूनिकेशंस एंड पार्टनर, केपीएमजी ने किया जिसमें मावेनिर, रेड हैट, डेल टेक्नोलॉजीज, सिस्को सिस्टम्स इंक, भारती एयरटेल लिमिटेड,वीआई,कॉमस्कोप इंक और फेसबुक जैसे उद्योग के खिलाड़ियों ने भाग लिया।
पीएम मोदी के ‘मेक इन इंडिया’ के विचार को विस्तार देते हुए तीसरे दिन ‘मेक इन इंडिया,मेक फॉर वर्ल्ड’ विषय पर एक सत्र आयोजित किया गया। इस सत्र में प्रधानमंत्री के अतिरिक्त सचिव;नितिन बंसल,एरिक्सन; अमित मारवाह, नोकिया कॉर्पोरेशन; हरीश कृष्णन, सिस्को सिस्टम इंक; जेएस दीपक, एसटीएल;श्री सुधीर पिल्लई,कॉर्निंग इनकॉर्पोरेटेड इंडिया ने भाग लिया। सत्र का संचालन चैतन्य गोगिनेनी, केपीएमजी ने किया।
दूरसंचार सेवाओं,नेटवर्क और कनेक्टिविटी के ठोस भविष्य के लिए जमीनी कार्य को आगे बढ़ाते हुए,इस कार्यक्रम ने दूरसंचार और प्रौद्योगिकी, ‘एसडीएन + एनएफवी – लचीलापन एवं निपुणता के लिए स्मार्टर नेटवर्क का निर्माण’; और ‘ओटीटी एवं कंटेंट प्ले – भारत के लिए फ्यूचरप्रूफिंग ओटीटी’ के माध्यम से सतत डिजिटल भविष्य को आकार देने वाले विषयों पर चार और व्यापक एवं विस्तृत चर्चा कराई।
‘समावेशी नवोन्मेष: स्मार्ट,सुरक्षित,स्थायी’ विषय पर केंद्रित यह विशाल कार्यक्रम अगले साल फिर से एक बड़े रूप में वापस आने के संकल्प के साथ संपन्न हुआ। अपने सभी तीन सत्रों की शानदार सफलता की गूंज के साथ आईएमसी ने खुद को दक्षिण और दक्षिण-पूर्व एशिया पर विशेष ध्यान देने के साथ अवसरों की खोज और लाभ उठाने की संभावनाओं में सहयोग करने के लिएइस क्षेत्र में वैश्विक और स्थानीय हितधारकों के लिए एक प्रीमियम मंच के रूप में स्थापित किया है।
कैमस्कोप के निदेशक, तकनीकी बिक्री श्री अमर मंध्यन ने कहा कि आने वाले वर्षों में दूर संचार उद्योग पर ओपन रैन इकोसिस्टम के सकारात्मक प्रभाव को बढ़ा-चढ़ाकर नहीं किया जा सकता है। चूंकि दूरसंचार सेवा प्रदाता कंपनियां 5 जी को लागू करने के लिए उत्सुक हैं, इसलिए ओपन आरएएन विभिन्न तैनाती मॉडल और रणनीतियों में 5 जी की उपलब्धता को तेज करने में महत्वपूर्ण भूमिका निभा सकता है। यह उन्नत वायरलेस प्रौद्योगिकियों के लिए एक टिकाऊ,अभिनव,खुले, सुरक्षित,विविध और अभिनव आपूर्ति श्रृंखला को बढ़ावा देता है, जो अगली पीढ़ी के अनुप्रयोगों और सेवाओं को अपनाने के लिए प्रोत्साहित करेगा जो नए व्यवसायों के मॉडल और राजस्व धाराओं को सक्षम करते हैं।
मीडिया टेक इंडिया के एमडी अंकु जैनने कहा कि हम तीन दिवसीय आईएमसी 2020के समापन के करीब पहुंच रहे हैं, ऐसे में मीडियाटेक सरकार और सीओएआई को एक महान मंच बनाने के लिए बधाई देता है जहां उद्योग की सभीबड़ी हस्तियां और दूरसंचार क्षेत्र के हितधारक क्षेत्र के विभिन्न पहलुओं परअपनी अंतर्दृष्टि और विचार नेतृत्व साझा करने के लिए एक साथ आए। उन्होंने कहा कि यह एक व्यापक और विचारोत्तेजक सम्मेलन रहा है, और आईएमसी के लिए 5जी भागीदार के रूप में, मीडियाटेक अभिनव समावेश को आगे बढ़ाने के लिए उत्सुक है।
भारत का सबसे बड़ा डिजिटल प्रौद्योगिकी कार्यक्रम और दक्षिण एशिया में सबसे बड़ा अंतरराष्ट्रीय तकनीक सम्मेलन इंडिया मोबाइल कांग्रेस डिजिटल परिवर्तन के क्षेत्र में अंतर्राष्ट्रीय सर्वोत्तम अभ्यास, तेजी से बढ़ती प्रौद्योगिकियों, व्यवहार्य नियामक ढांचे की जरूरत,स्मार्ट यंत्र और एक स्मार्ट दुनिया,साइबर-सुरक्षा,पर्यावरण की दृष्टि से टिकाऊ, समावेशी भविष्य तकनीक आदि जैसे विषयों पर वैश्विक उद्योग से बड़ी भागीदारी देखी गई।